
KLASA: 371-01/26-01/02
UR.BROJ: 2103-3-02-03/4-26-18
Daruvar, 23. rujna 2026. g.    

Na temelju članka 66. stavka 1. alineje 7. i 18. Statuta Grada Daruvara („Službeni glasnik Grada Daruvara“ broj 1/21 i 2/25), Odluke o financiranju provedbe Pilot projekta javnog poziva za dodjelu bespovratnih sredstava „Podrška jedinicama lokalne i područne (regionalne) samouprave za poticanje povratka i useljavanja pripadnika hrvatskog iseljeništva“ KLASA:001-01/26-01/2, URBROJ:519-02-01-01/3-26-1 od 20. svibnja 2026. i Ugovora o dodjeli bespovratnih sredstava „Podrška jedinicama lokalne i područne (regionalne) samouprave za poticanje povratka i useljavanja pripadnika hrvatskog iseljeništva“ KLASA:017-04/26-01/18, URBROJ:519-05-01/1-26-2 od 02. 06. 2026., Gradonačelnik Grada Daruvara objavljuje
JAVNI POZIV
za odabir korisnika stambene jedinice namijenjene stambenom zbrinjavanju hrvatskih povratnika

I. Predmet Javnog poziva

Predmet ovog Javnog poziva je odabir korisnika za privremeno i namjensko korištenje stambene jedinice u vlasništvu Grada Daruvara na adresi Ulica Antuna Gustava Matoša 20, Daruvar. Javni poziv provodi se s ciljem poticanja useljavanja, povratka i integracije hrvatskog iseljeništva u Republici Hrvatskoj.
I. Opći uvjeti prihvatljivosti prijavitelja
Ovaj Javni poziv namijenjen je isključivo hrvatskim povratnicima u smislu važećih Uputa za prijavitelje. Hrvatskim povratnicima u kontekstu ovog poziva smatraju se:
1. Hrvatski iseljenici u europske i prekomorske države i njihovi potomci s hrvatskim državljanstvom.

2. Hrvatski iseljenici, članovi obitelji hrvatskog iseljenika, potomci hrvatskog iseljenika i članovi obitelji potomka hrvatskog iseljenika koji nemaju hrvatsko državljanstvo, ali im je odobren privremeni boravak u svrhu useljavanja i povratka hrvatskog iseljeništva ili stalni boravak u Republici Hrvatskoj.

Poseban uvjet za osobe bez hrvatskog državljanstva:
Kod osoba koje status ostvaruju na temelju odobrenog privremenog ili stalnog boravka u Republici Hrvatskoj, potrebno je dokazati da su prije podnošenja zahtjeva za boravak u Republici Hrvatskoj imale prijavljeno prebivalište ili boravište u inozemstvu najmanje dvije (2) godine neprekidno.
III. Posebni uvjeti prihvatljivosti prijavitelja

U slučaju podnošenja više pravodobnih i potpunih prijava koje ispunjavaju opće uvjete prihvatljivosti, prednost pri dodjeli i korištenju stambene jedinice ostvarit će prijavitelji s većim brojem bodova.
U slučaju da kandidati imaju isti broj bodova, za odabir kandidata primijenit će se objektivni kriterij vremena podnošenja prijave – pravilo prvenstva. Prednost će imati kandidat čija je prijava stigla prva, što će se utvrditi u točnom datumu, satu, minuti kada je prijava službeno evidentirana:
  Slanje poštom- Preporučena pošiljka: Vrijeme se utvrđuje prema žigu pošte na pošiljci (datum, sat i minuta prijave u poštanskom uredu).

  Osobna predaja (pisarnica Grada Daruvara): Mjerodavan je zapis pisarnice u kojemu je naznačen točan datum sat i minuta urudžbiranja.

III.1  Broj članova kućanstva
· Samac [image: image2.png]


 +5 bodova.

· Dvočlana obitelj (prijavitelj i bračni/izvanbračni drug ili jedan roditelj s jednim djetetom)[image: image4.png]


 +10 bodova
· Tročlana obitelj (roditelji s jednim djetetom ili samohrani roditelj s dvoje djece)[image: image6.png]


 +15 bodova
· Četveročlana obitelj (roditelji s dvoje djece, jedan roditelj s troje djece ili drugi oblici zajedničkog kućanstva od 4 člana) [image: image8.png]


 +20 bodova
III.2 Dobna struktura nositelja prijave

· Mladi prijavitelji (starost nositelja prijave):
· Do 35 godina života [image: image10.png]


 +10 bodova.

· Od 36 do 45 godina života [image: image12.png]


 +5 bodova
· Prijavitelji iznad 45 godina ne ostvaruju dodatne bodove 
III.3 Lokalna povezanost s Daruvarom

· Prijavitelj ili njegov bračni drug je prije odlaska u iseljeništvo imao prijavljeno prebivalište na području Grada Daruvara [image: image14.png]


 +10 bodova.

III.4 Radni status 

· Zaposlenost / Pokretanje posla u RH:
· Prijavitelj ili član obitelji već ima sklopljen ugovor o radu na određeno u RH [image: image16.png]


 +10 bodova.

· Prijavitelj ili član obitelji već ima sklopljen ugovor o radu na neodređeno u RH [image: image18.png]


 +15 bodova.

· Prijavitelj ima otvoren obrt ili tvrtku (ili je u postupku otvaranja) na području Grada Daruvara [image: image20.png]


 +20 bodova.
III.5. Stupanj obrazovanja 
· Visoka stručna sprema (VSS / magistar struke): [image: image22.png]


 +10 bodova
· Srednja stručna sprema  [image: image24.png]


 +5 bodova.
III.6 Vrijeme provedeno u iseljeništvu
· Duljina neprekidnog boravka u inozemstvu:
· Preko 10 godina neprekidno [image: image26.png]


 +5 bodova.

· Između 5 i 10 godina neprekidno [image: image28.png]


 +10 bodova.

· Između 2 i 5 godina neprekidno [image: image30.png]


 +15 bodova.

III.7.  Nepostojanje useljivih nekretnina u RH: Prijavitelj i članovi kućanstva nemaju u vlasništvu ili suvlasništvu useljivu kuću ili stan na području Republike Hrvatske [image: image32.png]


 +10 bodova 
IV. Obveza prijave prebivališta ili boravišta
Odabrani korisnik stambene jedinice preuzima izričitu obvezu prijave prebivališta ili boravišta na adresi predmetne nekretnine: Ulica Antuna Gustava Matoša 20, Daruvar.
Sukladno ugovornim obvezama Grada prema Ministarstvu, kraj projekta je 15. listopada 2026. Kako bi Grad Daruvar mogao pravodobno pribaviti službene dokaze i izvršiti dostavu dokumentacije Ministarstvu, odabrani korisnik dužan je useliti i prijaviti prebivalište ili boravište na navedenoj adresi najkasnije do 15. listopada 2026. godine.
V. Kontinuirano korištenje nekretnine
Grad Daruvar ima obvezu osigurati da se predmetna nekretnina kontinuirano koristi za stanovanje hrvatskih povratnika najmanje dvije (2) godine od dana završetka provedbe projekta.
Budući da provedba projekta službeno završava 15. listopada 2026. godine, odabrani korisnik se obvezuje na kontinuirano korištenje i stanovanje u predmetnoj stambenoj jedinici najmanje do 15. listopada 2028. godine. Ova obveza bit će sastavni dio ugovora o korištenju nekretnine koji će Grad Daruvar sklopiti s odabranim korisnikom.
VI. Opis nekretnine i uvjeti korištenja nekretnine

Predmetna nekretnina nalazi se u Ulica Antuna Gustava Matoša 20, Daruvar, 1. kat, 73m2 korisne površine.  Stambena jedinica bit će adaptirana iznutra te opremljena osnovnim namještajem i kućanskim uređajima: kuhinja, bračni krevet, ormar, stol i 4 stolice, komoda, stolić i kutna garnitura, te perilica rublja, štednjak, hladnjak sa zamrzivačem i TV.
Terenski obilazak i pregled navedene kuće te pripadajućeg prostora moguć je uz obveznu prethodnu najavu na broj 043 331 241 centrala Grada Daruvara ili 0916227118 - Dejan Križ.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
Izabrani korisnik dužan je plaćati sve režijske troškove te cijenu najma nekretnine od 58,00 EUR-a, sukladno odredbama važećeg Pravilnika o uvjetima i mjerilima za davanje u najam stanova u vlasništvu Grada Daruvara ("Službeni glasnik Grada Daruvara", broj 3/98 i 1/06).
VII. Potrebna dokumentacija za prijavu
Prijavitelji su dužni uz vlastoručno potpisanu pisanu prijavu na Javni poziv (sadrži : ime i prezime prijavitelja, osnovne podatke, kontakt broj mob ili mail adresu) priložiti dokaze o ispunjavanju uvjeta iz ovog Javnog poziva:
· Dokaz o hrvatskom državljanstvu (domovnica) ili dokaz o odobrenom privremenom/stalnom boravku u svrhu useljavanja i povratka.

· Dokaz o iseljeničkom statusu i/ili srodstvu s iseljenikom (za potomke i članove obitelji).

· Za osobe na privremenom/stalnom boravku: Službeni dokaz o neprekidnom prebivalištu/boravištu u inozemstvu od najmanje dvije (2) godine prije podnošenja zahtjeva za boravak u RH.

· Vlastoručno potpisanu izjavu pod materijalnom i kaznenom odgovornošću o obvezi prijave prebivališta/boravišta na adresi Ulica Antuna Gustava Matoša 20, Daruvar do najkasnije 15. listopada 2026. godine te o kontinuiranom korištenju nekretnine do najmanje 15. listopada 2028. godine ovjerenu kod Javnog bilježnika – izjava u prilogu Javnog poziva
· Preslike osobnih iskaznica prijavitelja i članova kućanstva (rodni list za maloljetne članove obitelji ukoliko nemaju osobnu iskaznicu)
· Potvrda o prethodnom prebivalištu na području Grada Daruvara (ukoliko je primjenjivo)

· Potvrda o radnom odnosu u RH ( ugovor o radu, obrtnica.. ukoliko je primjenjivo)

· Dokaz o odjavi ili prijavi privremenog odlaska iz evidencije MUP-a ili drugi odgovarajući dokaz duljine ukupnog neprekidnog boravka u inozemstvu

· Dokaz razine stručne spreme prijavitelja

· Vlastoručno potpisanu izjavu pod materijalnom i kaznenom odgovornošću da prijavitelj i članovi kućanstva nemaju na području RH useljivu kuću ili stan ovjerenu kod Javnog bilježnika (ako je primjenjivo) – izjava u prilogu Javnog poziva
· Dokaz bračne ili izvanbračne zajednice – zakonski uvjet ili Vlastoručno potpisanu izjavu pod materijalnom i kaznenom odgovornošću o postojanju izvanbračne zajednice ovjerenu kod Javnog bilježnika  (ako je primjenjivo) – izjava u prilogu Javnog poziva

*Prijava s izjavama sastavljenim na vlastitim ili izmijenjenim obrascima smatrat će se nepotpunom te se neće uzeti u razmatranje. Za sudjelovanje u predmetnom Javnom pozivu važeći su isključivo službeni obrasci izjava koje je pripremio Grad Daruvar, a objavljeni su kao prilog ovog Javnog poziva.
VIII. Način i rok podnošenja zahtjeva za ostvarivanje prava i   dokumentacija koja se prilaže zahtjevu
Zahtjev za ostvarivanje prava na stambeno zbrinjavanje  zajedno s propisanom dokumentacijom koja se prilaže zahtjevu dostavlja se u zatvorenoj omotnici (osobno ili poštom) na adresu Grada Daruvara :
          GRAD DARUVAR
                                                 TRG KRALJA TOMISLAVA 14

43500 DARUVAR

 s naznakom: JAVNI POZIV za odabir korisnika stambene jedinice namijenjene  

                     stambenom zbrinjavanju hrvatskih povratnika
na omotnicu naznačiti i : Ime i prezime te adresu podnositelja zahtjeva.
Zahtjev za ostvarivanje prava na stambeno zbrinjavanje može se podnijeti Gradu Daruvaru 5 dana od dana objave Javnog poziva 23. rujna 2026. (prvi dan za predaju je 24. rujna 2026.godine) najkasnije do 28. rujna 2026. godine.

Zahtjevi za ostvarivanje prava na korištenje stambene jedinice namijenjene stambenom zbrinjavanju hrvatskih povratnika podneseni prije ili nakon naznačenog roka u prethodnom stavku ove točke odbacit će se kao nepravodobni. 
Zahtjevi koji ne sadržavaju svu traženu dokumentaciju neće se razmatrati.
IX. Način pregleda i ocjene zahtjeva za ostvarivanje prava na stambeno zbrinjavanje
Pregled i ocjenu zahtjeva vrši Povjerenstvo koje imenuje  Gradonačelnik (u daljnjem tekstu: Povjerenstvo).
Povjerenstvo prilikom pregleda i ocjene zahtjeva utvrđuje  sljedeće:
· da li je zahtjev podnesen na način i u roku propisanom Javnim pozivom,
· da li je zahtjev podnesen od strane ovlaštenog podnositelja zahtjeva,
· da li je zahtjevu priložena sva propisana dokumentacija,
· da li su ispunjeni svi uvjeti za priznavanje prava propisanog Programom i ovim Javnim pozivom.
X. Odredbe vezane uz sklapanje i provedbu ugovora 
Izabrani korisnik kojem je odlukom gradonačelnika priznato pravo na korištenje stambene jedinice dužan je sklopiti s Gradom Daruvarom ugovor o korištenju stambene jedinice namijenjene stambenom zbrinjavanju hrvatskih povratnika u roku 15 dana od dana primitka Odluke o odabiru korisnika i poziva na sklapanje ugovora u suprotnom će se smatrati da je odustao od svoje prijave. 
XI. Zaštita osobnih podataka 
Svi osobni podaci prikupljeni na temelju ovog Javnog poziva prikupljaju se i obrađuju isključivo u svrhu provedbe postupka odabira korisnika stambene jedinice, sukladno Općoj uredbi o zaštiti podataka (GDPR) i Zakonu o provedbi Opće uredbe o zaštiti osobnih podataka. Podnošenjem prijave na ovaj Javni poziv, prijavitelj daje izričitu suglasnost Gradu Daruvaru da može prikupljati, obrađivati, objavljivati na svojim internetskim stranicama (u svrhu objave rezultata) i čuvati njegove osobne podatke i podatke članova njegova kućanstva.

XII. Pravo na prigovor 
Prijavitelji koji su sudjelovali u Javnom pozivu imaju pravo podnijeti pisani prigovor na rezultate odabira. Prigovor se podnosi Gradonačelniku Grada Daruvara u roku od 3 dana od dana javne objave rezultata na internetskoj stranici Grada Daruvara. Odluka o prigovoru je konačna.

XIII. Rezervirano pravo Grada Daruvara 
Grad Daruvar zadržava pravo ne odabrati niti jednog prijavitelja, djelomično ili u potpunosti poništiti ovaj Javni poziv u bilo kojem trenutku prije potpisivanja ugovora o korištenju nekretnine, bez ikakvih obveza ili snošenja troškova prema prijaviteljima, a o čemu će pravodobno izvijestiti javnost putem službene internetske stranice.
IV. Gubitak prava na dodjelu 
Ako odabrani korisnik u ostavljenom roku (do 15. listopada 2026. godine) ne prijavi prebivalište/boravište na adresi Ulica Antuna Gustava Matoša 20, Daruvar, ili izbjegne potpisivanje ugovora, smatrat će se da je odustao od prijave. U tom slučaju, pravo na korištenje stambene jedinice ostvaruje sljedeći prijavitelj s rang-liste koji ispunjava sve uvjete.
XI.

Ovaj Javni poziv objavit će se na Oglasnoj ploči i službenoj mrežnoj stranici Grada Daruvara www.daruvar.hr .

